
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 880 


14 Δεκεμβρίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση τμήματος Πολεοδομικής μελέτης αναθεώρη¬ 


σης οικισμού Πολύχρονου του Δήμου Παλλήνης Ν. 

Χαλκιδικής. 1 

Ανάκληση της αριθμ.3905/19-10-1992 απόφασης Νο¬ 
μάρχη Ηρακλείου κήρυξης εκτάσεως ως αναδασω¬ 
τέας εμβαδού 792 τ.μ. στην θέση «Καζάρμα» περιφέ¬ 
ρειας Δήμου Γαζίου (πρώην Κοινότητα Φόδελε). 2 


ΑΠΟΦΑΣΕΙ Σ 

Αριθ. 5276 (1) 

Έγκριση τμήματος Πολεοδομικής μελέτης αναθεώρησης 
οικισμού Πολύχρονου του Δήμου Παλλήνης Ν. Χαλκιδι¬ 
κής 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 2,3,4 του Π.Δ/τος της 20/30- 
8-85 (ΦΕΚ 414 Δ') «Πολεοδόμηση και επέκταση οικισμών 
της Χώρας μέχρι 2000 κατοίκους». 

2. Τις διατάξεις του άρθρου 3 του Ν. Δ/τοςτης 17-7-1923 
«Περί σχεδίων πόλεων κλπ» (Α' 228) όπως μεταγενέστερα 
τροποποιήθηκαν και συμπληρώθηκαν. 

3. Τις διατάξεις των άρθρων 6, 7, 8, 9 και 16 του 
Ν.1577/1985(Γενικός Οικοδομικός Κανονισμός) (Α' 210) 
όπως τροποποιήθηκαν και συμπληρώθηκαν με το άρθρο 
13(παρ 1,2,3)του Ν.1647/86 «Οργανισμός Κτηματολογίου 
και Χαρτογραφήσεων Ελλάδος» (ΟΚΧΕ) και άλλες σχετικές 
διατάξεις (Α'141)καιτο άρθρο 1(παρ. 3,4) του Ν.17772/88 
«Τροποποίηση διατάξεων του Ν. 1577/85 «ΓΟΚ και άλλες 
σχετικές διατάξεις (Α'91) και του Ν. 2831/2000 (ΦΕΚ 140 Α'- 
13-6-2000). 

4. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ ΑΊ 37/85) που 
προστέθηκε με το άρθρο 27 του Ν.2081/1992 (ΦΕΚ 
ΑΊ 54/92) και αντικαταστάθηκε με την παράγραφο 2α του 
άρθρου 1 του Ν.2469/1997 (ΦΕΚΑ38/97). 

5. Τις διατάξεις του Ν.2503/1997 «Διοίκηση, οργάνωση, 
στελέχωση της Περιφέρειας ,ρύθμιση θεμάτων για την το¬ 
πική αυτοδιοίκηση και άλλες διατάξεις» (ΦΕΚ ΑΊ 07/30-5- 
97). 


6. Το άρθρο 29 (παρ 4.1) του Ν. 2831/2000 (ΦΕΚ 140 Α'/13- 
10 - 2000 ) 

7. Την με αριθ.235/1999 γνωμοδότηση του Δημοτικού 
Συμβουλίου Παλλήνης Ν. Χαλκιδικής. 

8. Την υπ αρ. 142/17-10-00 γνωμοδότηση του Περιφερει¬ 
ακού Σ.Χ.Ο.Π.Κεντρικής Μακεδονίας (συνεδρία 8η/5-9- 
2000 ). 

9. Το γεγονός ότι από τις κανονιστικές διατάξεις αυτής 
του παρόντος δεν προκαλείται δαπάνη σε βάρος του κρατι¬ 
κού προϋπολογισμού και του προϋπολογισμού οικείου 
Ο.Τ.Α., αποφασίζουμε: 

Άρθρο 1 

Εγκρίνεται η πολεοδομική μελέτη αναθεώρησης του ρυ¬ 
μοτομικού σχεδίου οικισμού Πολύχρονου Δήμου Παλλήνης 
Ν. Χαλκιδικής από την παλαιό επαρχιακή οδό προς την εν- 
δοχώρα με τον καθορισμό οικοδομήσιμων χώρων, οδών, 
πεζοδρόμων, κοινόχρηστων χώρων, κοινόχρηστων χαρών 
πρασίνου, παιδικών χώρων, χώρων στάθμευσης, αθλητικών 
εγκαταστάσεων και χώρων κοινωφελών κτιρίων όπως οι 
ρυθμίσεις αυτές φαίνονται στα δύο (2) διαγράμματα ρυμο¬ 
τομίας σε κλίμακα 1:1000 που θεωρήθηκαν από το Δ/ντη της 
ΔΙΠΕΧΩ Κ.Μ. που αντίτυπα τους σε φωτοσμίκρυνση δημο¬ 
σιεύονται με το παρόν διάταγμα. 

Άρθρο 2 

Εγκρίνεται όπως διατυπώνεται στα επόμενα άρθρα ο πο- 
λεοδομικός κανονισμός της περιοχής της οποίας το πολεο- 
δομικό σχέδιο αναθεωρείται με το άρθρο 1 του παρόντος. 

Άρθρο 3 

Στην παραπάνω περιοχή καθορίζονται χρήσεις κατά το¬ 
μείς Α, Γ, και Κ ως εξής: 

1. Στους οικοδομήσιμους χώρους που σημειώνονται με 
τον χαρακτηρισμό Α επιτρέπονται οι χρήσεις Αμιγούς κα¬ 
τοικίας όπως προσδιορίζονται από το αρ.2 του Π.Δ. της 
23.2.87(ΦΕΚ 166Δ/87). 

2. Στους οικοδομήσιμους χώρους που σημειώνονται με 
τον χαρακτηρισμό Γ επιτρέπονται οι χρήσεις Γ ενικής κατοι¬ 
κίας όπως προσδιορίζονται από το αρ.3 του Π.Δ. της 
23.2.87(ΦΕΚ 166Δ/87). Εξαιρούνται από τα καταστήματα οι 
μάνδρες εμπορίας δομικών υλικών και από τα επαγγελματι¬ 
κά εργαστήρια χαμηλής όχλησης τα συνεργεία αυτοκινή¬ 
των και δομικών κατασκευών. 

3. Στους οικοδομήσιμους χώρους που σημειώνονται με 
τονχαρακτηρισμό Κεπιτρέπονταιοιχρήσεις Πολεοδομικού 
κέντρου όπως προσδιορίζονται από το αρ.4 του Π.Δ. της 
23.2.87(ΦΕΚ 166Δ /87) με εξαίρεση τα πρατήρια βενζίνης, 
τις εγκαταστάσεις μέσων μαζικής μεταφοράς, τα κέντρα 
διασκέδασης-αναψυχής και τις εγκαταστάσεις εμπορικών 































7806 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


εκθέσεων. Επίσης από τα καταστήματα εξαιρούνται οι μάν¬ 
δρες εμπορίας δομικών υλικών και από τα επαγγελματικά 
εργαστήρια χαμηλής όχλησης τα συνεργεία αυτοκινήτων 
και δομικών κατασκευών. 

Άρθρο 4 

Στο πρόσωπο των οικοπέδων οικοδομημένων ή μη που 
βρίσκονται στην περιοχή της οποίας αναθεωρείται το σχέ¬ 
διο με το άρθρο 1 του παρόντος, επιβάλλεται κατά περί¬ 
πτωση προκήπιο πλάτους δύο(2), τριών(3), τεσσάρων(4) 
και έξι(6) μέτρων όπως φαίνονται στα δύο(2) συνημμένα 
διαγράμματα με κλίμακα 1:1000 

Άρθρο 5 

Ορίζονται τομείς δόμησης με στοιχεία όπως απεικονίζο¬ 
νται στα διαγράμματα του άρθρου 1 για τους οποίους ισχύ¬ 
ουν οι εξής όροι δόμησης. 

1. Τομέας II 

Περιλαμβάνει τμήμα της ζώνης Β του οικισμού και στα 
όρια του ισχύουν οι όροι δόμησης των αποφάσεων Νομάρ¬ 
χη Χαλκιδικής 1423/4.10.93 (ΦΕΚ 1287 Δ/6.10.93) και 
1069/94 (ΦΕΚ 518 της 25.5.94) 

2. Τομέας III Περιλαμβάνει τμήμα της ζώνης Γ του οικι¬ 
σμού και στα όρια του ισχύουν οι όροι δόμησης των απο¬ 
φάσεων Νομάρχη Χαλκιδικής 1190 /94 (ΦΕΚ 914 Δ/5.9.94) 
πλην του μέγιστου ύψους στέγης που καθορίζεται ως κα¬ 
τωτέρω 

3. Τομέας IV 

Περιλαμβάνει τμήμα της ζώνης Γ του οικισμού και στα 
όρια του ισχύουν οι όροι δόμησης των αποφάσεων Νομάρ¬ 
χη Χαλκιδικής 1190 /94 (ΦΕΚ 914 Δ/5.9.94) πλην του καθο¬ 
ρισμένου στην απόφαση αυτή μέγιστου επιτρεπόμενου Συ- 
ντελεστού Δόμησης που ορίζεται για τον Τομέα σε 0,25 & 
πλην του μέγιστου ύψους στέγης που καθορίζεται ως κα¬ 
τωτέρω. 

Άρθρο 6 

Επιπλέον των ανωτέρω ισχύουν τα εξής: 

1. Επιβάλλεται η κατασκευή στέγης με κλίση 25 έως 35% 
και μέγιστο ύψος 1,5 μ. Απαγορεύονται οι κατασκευές του 
άρθρου 16 του Ν. 1577/85 όπως συμπληρώθηκε με τον 
Ν .2831/2000 εκτός της στέγης, των καπνοδόχων και των κα¬ 
τασκευών της παρ. Ισττου ιδίου άρθρου. Οι λοιπές κατα¬ 
σκευές της παραγράφου Ια του άρθρου 16 επιτρέπονται 
εφόσον κατασκευάζονται εντός του όγκου της στέγης. 

2. Η κατασκευή των περιφράξεων επιβάλλεται να γίνεται 
από φυσικό υλικό ή να είναι επιχρισμένη στο συμπαγές τμή¬ 
μα από ξύλο, σίδερο ή μεταλλικό πλέγμα στο μη συμπαγές. 

3. Στις επιφάνειες διαμόρφωσης του περιβάλλοντος χώ¬ 
ρου των κτισμάτων επιβάλλεται χρήση φυσικών υλικών 

4. Απαγορεύεται η κατασκευή συνεχών εξωστών περιμε¬ 
τρικούς των κτιρίων 

5. Απαγορεύεται η κατασκευή κτιρίων επί υποστυλωμά¬ 
των (ρίΐοίίε) 

Άρθρο 7 

Επιβάλλεται η υποχρέωση εξασφάλισης χώρων στάθμευ¬ 
σης αυτοκινήτων κατά τις διατάξεις του Ν. 960/79 ανάλογα 
με τη χρήση και τη συνολική επιφάνεια του κτιρίου που προ- 
σμετράται στο συντελεστή δόμησης ως εξής: 

1. Για κατοικία μια θέση ανά 80-100 τ.μ. επιφάνειας κτιρί¬ 
ου. Πάντως ο αριθμός των θέσεων που προκύπτουν δεν 
μπορεί να είναι μικρότερος της μιας θέσης ανά διαμέρισμα 
ή κατοικία. 

2. Για γραφεία, διοίκηση, εμπορικά καταστήματα και εκ¬ 
θέσεις, εστιατόρια, αναψυκτήρια, κέντρα διασκέδασης - 
αναψυχής μια θέση ανά 50-80 τ.μ. επιφάνειας κτιρίου. 

3. Γ ια χώρους συνάθροισης κοινού, πολιτιστικά κτίρια, 
θρησκευτικούς χώρους μία θέση ανά 50 έως 100 τ.μ. επι¬ 
φάνειας κτιρίου. 


4. Γ ια παιδικούς σταθμούς, εκπαιδευτήρια (ιδιωτικά, δη¬ 
μόσια) στοιχειώδους και μέσης εκπαίδευσης και λοιπές πα¬ 
ρεμφερείς χρήσεις 1 θέση ανά 1 έως 3 αίθουσες διδασκα¬ 
λίας. 

5. Γ ια γυμναστήρια, γήπεδα αθλοπαιδιών, εν γένει αθλη¬ 
τικές εγκαταστάσεις, μια θέση ανά 200 έως 250 τ.μ. επιφά¬ 
νειας άθλησης. Στον αριθμό των θέσεων που προκύπτει 
προστίθεται μια θέση ανά 15 έως 25 θέσεις θεατών, εφόσον 
για τα υπόψη κτίρια ή εγκαταστάσεις προβλέπονται κερκί¬ 
δες. 

6. Γ ια ξενοδοχεία και εν γένειτουριστικές εγκαταστάσεις, 
μια θέση ανά 10 έως 15 κλίνες. Ειδικά για ξενοδοχεία που 
διαθέτουν αίθουσες εστιατορίων και εν γένει αίθουσες συ¬ 
νάθροισης κοινού, πέραν από τις απαιτούμενες από τους 
κανονισμούς του ΕΟΤ, εφαρμόζονται για τις αίθουσες αυ¬ 
τές και οι περιπτώσεις 2 και 3 αναλόγως. 

Ο απαιτούμενος αριθμός θέσεων στάθμευσης ανάλογα 
με τη χρήση και το μέγεθος του κτιρίου υπολογίζεται ως 
εξής: 

- Διαιρείται το σύνολο των επιφανειών κάθε χρήσης του 
κτιρίου με την επιφάνεια σε τ.μ. που απαιτείται για μια θέση. 

- Όταν το δεκαδικό μέρος του πηλίκου είναι μεγαλύτερο 
ή ίσοντου 0,5 προστίθεται μια θέση. 

- Όταν αυτό είναι μικρότερο του 0,5 δεν λαμβάνεται υπό¬ 
ψη. Οι θέσεις που προκύπτουν από κάθε χρήση προστίθε¬ 
νται και αποτελούντο συνολικό αριθμό θέσεων. 

Σε περιπτώσεις κτιρίων με διαφορετικές χρήσεις οι επι¬ 
φάνειες των κοινοχρήστων χώρων που εξυπηρετούν περισ¬ 
σότερες από μια χρήσεις προσμετρώνται για τον υπολογι¬ 
σμό των θέσεων στάθμευσης στην επικρατούσα χρήση. 

Ο τρόπος αναγωγής των καθοριζομένων ανά κτίριο θέσε¬ 
ων στάθμευσης σε επιφάνεια χώρου στάθμευσης γίνεται 
σύμφωνα με τα οριζόμενα στην 98728/7722/15.12.92 Από¬ 
φαση του Υφυπουργού Περιβάλλοντος, Χωροταξίας και 
Δημοσίων Έργων «Προδιαγραφές για την κατασκευή χώ¬ 
ρων στάθμευσης που εξυπηρετούν τα κτίρια» (ΦΕΚ 167 
Δ/93). 

Γιατην εξαγορά μέρους ή συνόλου των απαιτούμενων θέ¬ 
σεων στάθμευσης στις περιπτώσεις που δεν είναι δυνατή 
για νομικούς ή τεχνικούς λόγους η δημιουργία των ανα¬ 
γκαίων χώρων στο γήπεδο που ανεγείρεται το κτίριο κατ’ 
εφαρμογήν τηςπερ. γτης παρ. 2του άρθρου 1 του Ν960/79 
όπως ισχύει, και τον υπολογισμό της εισφοράς λαμβάνεται 
υπόψη επιφάνεια ίση με 25,00τ.μ. για κάθε θέση στάθμευ¬ 
σης. 

Ειδικά για τις χρήσεις των παρ. 6.2 και 6.6. επιβάλλεται η 
εξασφάλιση χώρων στάθμευσης εντός του ίδιου του οικο¬ 
πέδου. 

Γ ια τον υπολογισμό της κατά την περίπτωση γ της παρ. 2 
του άρθρου 1 του Ν960/79 όπως ισχύει, λαμβάνεται υπόψη 
η αντικειμενική αξία των ακινήτων όπως αυτή έχει καθορι¬ 
στεί. 

Όταν οι είσοδοι - έξοδοι των χώρων στάθμευσης αυτοκι¬ 
νήτων βρίσκονται σε πεζοδρόμους, ο αριθμός των θέσεων 
σε αυτούς τους χώρους στάθμευσης δεν μπορεί να είναι με¬ 
γαλύτερος του απαιτού μενο υ για τη ν εξυπη ρέτη ση των κτι¬ 
ρίων, τα οποία έχουν πρόσωπο μόνο στους συγκεκριμένους 
χώρους. 

Άρθρο 8 

Η ισχύς της παρούσης απόφασης αρχίζει από τη δημοσί¬ 
ευσή της στην Εφημερίδα της Κυβερνήσεως. 

Θεσσαλονίκη, 17 Νοεμβρίου 2000 

Γ ενικός Γ ραμματέας 
ΒΑΣΙΑΕΙΟΣ ΒΑΛΑΣΟ Π ΟΥΔΟΣ 

Υ.ΠΕ.ΧΩ.Δ.Ε. 

ΓΕΝΙΚΗ ΔΙΕΥΘΥΝΣΗ ΠΟΛΕΟΔΟΜΙΑΣ 

Αριθ.3318 (2) 

Ανάκληση της αριθμ.3905/19-10-1992 απόφασης Νομάρ¬ 
χη Ηρακλείου κήρυξης εκτάσεως ως αναδασωτέας 
εμβαδού 792 τ.μ. στην θέση «Καζάρμα» περιφέρειας 
Δήμου Γαζίου (πρώην Κοινότητα Φόδελε). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 
Έχοντας υπόψη: 

1) Τον Ν. 2503/1997 «Διοίκηση, Οργάνωση, Στελέχωση 
της Περιφέρειας, ρύθμιση θεμάτων για την τοπική αυτο¬ 
διοίκηση και άλλες διατάξεις» (Φ.Ε.Κ. 107/30-5-1997 
ΤΑ.), 

2) Τις διατάξειςτου Ν. 998/79 «Περίπροστασίαςτων δα¬ 
σών και των δασικών εν γένει εκτάσεων της χώρας» (ΦΕΚ 
289/Τ.Α./1979) και ειδικότερα του άρθρου 44 του νόμου 
αυτού. 

3) Τις διαταγές του Υπουργείου Γεωργίας: 
α) 160417/1180/8-7-1980 

β) 182447/3049/24-9-1980 

4) Την αρίθμ. 158/1978 γνωμοδότηση Ν.Σ.Κ. η οποία έγι¬ 
νε αποδεκτή από τον Υπουργό Γεωργίας με την αριθμ. 
208446/2845/27-10-1978 απόφαση του σύμφωνα με την 
οποία είναι δυνατή η τροποποίηση ή ανάκληση της απο- 
φάσεως με την οποία κηρύχθηκε αναδασωτέα μία έκταση 
(άρση αναδασώσεως) αν η απόφαση εκδόθηκε κατά 
πραγματική πλάνη του αρμόδιου για την υπογραφή της 
οργάνου στηριζόμενη επί ανακριβών στοιχείων. 

5) Το αριθμ. 180552/2502/24-10-1985 έγγραφο αναπλη¬ 
ρωτή Υπουργού Γεωργίας (είναι δυνατή η ανάκλησή της 
Νομαρχιακής απόφασης που κήρυξε την έκταση αναδα¬ 
σωτέα στα πλαίσια της δυνατότητας ανάκλησης των πα¬ 
ρανόμων διοικητικών πράξεων, ως εκδοθείσα κατά πλά¬ 
νη). 

6) Την παρ. 4 της αρίθμ. 87234/7539/3-9-1997 εγκυκλί¬ 
ου του Υπουργού Γεωργίας «οδηγίες σχετικά με τον χα¬ 
ρακτηρισμό εκτάσεων και τα αριθμ. 66508/3441/17-8- 
1998, 114959/855π.ετ. 12-1-2000 έγγραφα του τμήματος 
Νομικών Υποθέσεων του Υπουργείου Γεωργίας και του 
Γενικού Δ/ντή της Γενικής Γραμματείας Δασών και Φ.Π. 
αντίστοιχα, σύμφωνα με τα οποία στις περιπτώσεις που 
εκτάσεις για τις οποίες είχαν εκδοθεί αποφάσεις με τις 
οποίες κηρύχθηκαν αναδασωτέες λόγω καταστροφής 
δασικής βλάστησης από πυρκαγιά, παράνομη εκχέρσω- 
ση ή άλλη αιτία κριθούν με την διαδικασία του άρθρου 14 
Ν. 998/79 μη δασικές, ανακαλούνται οι σχετικές αποφά¬ 
σεις αναδάσωσης, εφόσον ανατρέπεται η αιτιολογική 
τους βάση (ΣτΕ 3811/1987 και 3413/1989). 

7) Το γεγονός ότι σύμφωνα με την γενική αρχή του Διοι¬ 
κητικού Δικαίου οι διοικητικές πράξεις ανακαλούνται 
έστω και αν χαρακτηρίζονται από την Διοίκηση οριστικές 
και αμετάκλητες (αποφάσεις Συμβουλίου Επικράτειας 
3957/78, 312-213/83, 1405, 2177 και 2178/84) και ακόμα 
του ότι η ανάκληση των δυσμενών παρανόμων διοικητι¬ 
κών πράξεων ενεργείται οποτεδήποτε και μετά την παρέ¬ 
λευση του εύλογου χρόνου χωρίς χρονικούς περιορι¬ 
σμούς (ΣτΕ 1534/75, 839/1975).. 

8) Τις αριθμ. 1038/1988 και 2756/1994 αποφάσεις της 
ολομέλειας του ΣτΕ, καθώς και τις αριθμ. 3811/1987 και 
214/1993 όμοιες των Δ' και Ε'τμημάτων του ΣτΕ αντίστοι¬ 
χα. 

9) Την αριθμ. 3905/19-10-1992 απόφαση μας (ΦΕΚ 
1154/Τ.Δ./11-11-1992) με την οποία κηρύχθηκε αναδασω¬ 


τέα έκταση εμβαδού 792 τ.μ. στην θέση «Καζάρμα» περι¬ 
φέρειας Δήμου Γαζιού (πρώην Κοινότητα Φόδελε) η 
οποία χαρακτηρίσθηκε Δασική (παρ. 2 και 5 άρθρου 3 Ν. 
998/79) με την αρίθμ. 2442/30-8-1999 πράξη χαρακτηρι¬ 
σμού του Δ/ντή Δασών Ηρακλείου κατά την διαδικασία 
του άρθρου 14 Ν. 998/79. 

10) Την αριθμ. 19/2000 οριστική και αμετάκλητη από¬ 
φαση της Πρωτοβαθμίου Επιτροπής Επιλύσεως Δασικών 
Αμφισβητήσεων του Νομού μας με την οποία κατά την εν- 
δικοφανή διαδικασία του άρθρου 14 Ν. 998/79 ακυρώθη¬ 
κε η ανωτέρω πράξη του Δ/ντή Δασών Ηρακλείου και χα¬ 
ρακτηρίσθηκε η εν λόγω έκταση αγροτική. 

11) Το γεγονός ότι: α) η ως άνω υπ αριθμ. 19/2000 αμε¬ 
τάκλητη απόφαση της Πρωτοβαθμίου Επιτροπής Επιλύ¬ 
σεως Δασικών Αμφισβητήσεων του Νομού μας είναι δε¬ 
σμευτική για την Διοίκηση και ότι με την απόφαση αυτή 
ανετράπη η αιτιολογική βάση της παραπάνω αριθμ. 
3905/19-10-1992 απόφασης μας που αναφέρεται στην 
διαπίστωση του δασικού χαρακτήρα της εν λόγω έκτα¬ 
σης, κατά το χρόνο της αλλαγής της μορφής της (εκχέρ- 
σωσης) η οποία διαπίστωση αποτελεί την νόμιμη προϋ¬ 
πόθεση για την επανακήρυξη της έκτασης αυτής ως ανα¬ 
δασωτέας β) ο χαρακτηρισμός μιας έκτασης ως δάσους 
ή δασικής ή μη αποτελεί αποκλειστική αρμοδιότητα του 
Δ/ντή Δασών και των Επιτροπών του άρθρου 10 του Ν. 
998/79 και η ενδικοφανή διαδικασία του άρθρου 14 του 
παραπάνω νόμου είναι ανεξάρτητη της κυριότητας της 
έκτασης και μπορεί να τηρηθεί τόσο σε εκτάσεις επί των 
οποίων είχαν εκδοθεί Πρωτόκολλα Διοικητικής Αποβο¬ 
λής, όσο και σε εκτάσεις που είχαν κτηματογραφηθεί με 
την διαδικασία του Ν. 248/1976 (υπ' αρίθμ. 2266/94 από¬ 
φαση Δ' τμήματος του ΣτΕ, υπ' αρίθμ. 523/1984 Γνωμο¬ 
δότηση της Συνέλευσης των Προϊσταμένων των Νομικών 
Δ/νσεωντου Κράτους) καιγ) οι εκδιδόμενες κατά την δια¬ 
δικασία του άρθρου 14 Ν. 998/79 αποφάσεις του Δ/ντή 
Δασών και των Επιτροπών Επιλύσεως Δασικών Αμφισβη¬ 
τήσεων (Πρωτοβαθμίου και Δευτεροβαθμίου) δεσμεύουν 
τόσον τις διοικητικές αρχές ενώπιον των οποίων προβάλ¬ 
λει ως πρόκριμα ο χαρακτήρας αυτός της έκτασης όσον 
και του ενδιαφερομένους ιδιώτες (ΣτΕ 1561/83,2266/84). 

12) Το άρθρο 1 Ν. 301/76 (ΦΕΚ 21/Α/76) όπως τροπο¬ 
ποιήθηκε με τον Ν. 1232/82 (ΦΕΚ22/Α/82) και Ν. 1288/82 
(ΦΕΚ 20/Α/82) καθώς και του Ν. 2470/97 (ΦΕΚ 
40/ΤΑ/1997) που αφορούν ποιες διοικητικές πράξεις δη¬ 
μοσιεύονται στην εφημερίδα της Κυβέρνησης. 

13) Την αριθμ. 3317/11 -9-2000 εισήγηση του Δ/ντή Δα¬ 
σών Ηρακλείου με την οποία προτείνεται η ανάκληση της 
αριθμ. 3905/19-10-1992 απόφασης μας γιατί σήμερα με 
τις ισχύουσες διατάξεις και ερμηνευτικές αυτών εγκυκλί¬ 
ους διαταγές που αφορούντους χαρακτηρισμούς καιτην 
προστασία των εκτάσεων της χώρας στα πλαίσια της Δα¬ 
σικής Νομοθεσίας η έκταση που αφορά η παραπάνω από¬ 
φαση χαρακτηρίσθηκε ως γεωργικός χώρος και δεν προ¬ 
στατεύεται στα πλαίσια της Δασικής Νομοθεσίας. Επομέ¬ 
νως κατά την έκδοση της αριθμ. 3905/19-10-1992 
απόφασης μας εκχώρησε πλάνη περί τα πράγματα για 
την κήρυξη ως αναδασωτέας της έκτασης. 

14) Την αριθμ. 5972/13-8-1998 απόφαση μας «Ορισμός 
εισηγητών και μεταβίβαση εξουσίας υπογραφής «Με 
εντολή Γ ενικού Γ ραμματέα» αποφάσεων, εγγράφων και 
άλλων πράξεων στον Γενικό Διευθυντή, στους Προϊστα¬ 
μένους Διευθύνσεων και Προϊσταμένους τμημάτων και 
Γ ραφείων των Υπηρεσιών της Περιφέρειας», όπως συ- 

μπληρώθηκε με την αρίθμ. 7982/24-5-2000 όμοια, απο¬ 
φασίζουμε: 

Ανακαλούμε την αριθμ. 3905/19-10-1992 απόφαση μας 
με την οποία κηρύχθηκε αναδασωτέα έκταση εμβαδού 
792 τ.μ. που βρίσκεται στη θέση «Καζάρμα» περιφέρειας 
Δήμου Γαζίου (πρώην Κοινότητα Φόδελε) και προσδιορί¬ 
ζεται από τα στοιχεία Α,Β,Γ,Δ,Ε,Ζ,Η,Θ,Ι,Α στο συνημμένο 
στην παραπάνω απόφαση τοπογραφικό της Τεχνολόγου 
Τοπογράφου μηχανικού της τέως Περ/κής Επ/σης Δασών 
Κρήτης Χαράς Τζανάκη το οποίο έχει θεωρηθεί από τον 
Δ/ντή Δασών Ηρακλείου, γιατί εκδόθηκε από πλάνη περί 
τα πραγματικά στοιχεία της έκτασης (πρόκειται για γεωρ¬ 


γική έκταση ενώ με την ανακαλούμενη απόφαση θεωρή¬ 
θηκε ως δασική) και κατά συνέπεια εκδόθηκε κατά παρά¬ 
βαση ουσιαστική διάταξη νόμου. 

Με την παρούσα απόφαση δεν προκαλείται δαπάνη σε 
βάρος του Δημοσίου. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Ηράκλειο, 11 Σεπτεμβρίου 2000 
Με εντολή Γ ενικού Γ ραμματέα Περιφέρειας 
Η Γ ενική Διευθύντρια 
ΜΑΡΙΑΛΥΓΙΔΑΚΗ - ΙΩΑΝΝΙΔΟΥ 

